
BIROULUI PERMANENT

AL

CAMEREI DEPUTAŢILOR

Vă înaintăm alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.66/2023 pentru modificarea şi completarea Ordonanţei de urgenţă a Guvernului nr.64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile, transmis Comisiei pentru buget, finanţe şi bănci, Comisiei pentru politică economică, reformă şi privatizare, Comisiei pentru industrii şi servicii și Comisiei pentru administraţie publică şi amenajarea teritoriului, spre dezbatere pe fond, în procedură de urgență, cu adresa nr. PLx.562 din 9 octombrie 2023.

În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

	PREŞEDINTE,
	PREŞEDINTE,

	PREŞEDINTE,

	Bogdan-Iulian HUŢUCĂ
	Costel Neculai
DUNAVA
	Sándor 

BENDE
	Marius-Constantin BUDĂI


	Parlamentul  României

[image: image2.jpg]





	Comisia pentru buget, finanţe şi bănci

Nr.4c-2/974

	Comisia pentru politică economică, reformă şi privatizare 

Nr.4c-1/529/2023
	Comisia pentru  industrii şi servicii
Nr.4c-3/516/2023
	Comisia pentru administraţie publică şi amenajarea teritoriului
Nr.4c-7/665
București, 28.11.2023

PLx 562/2023

	


RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.66/2023 pentru modificarea şi completarea Ordonanţei 
de urgenţă a Guvernului nr.64/2022 privind ajustarea preţurilor 
şi a valorii devizelor generale în cadrul proiectelor finanţate 
din fonduri externe nerambursabile
În conformitate cu prevederile art. 95 și 117 alin.(3) din Regulamentul Camerei Deputaţilor, Comisia pentru buget, finanțe și bănci, Comisia pentru politică economică, reformă şi privatizare, Comisia pentru industrii şi servicii și Comisia pentru administraţie publică şi amenajarea teritoriului, au fost sesizate, prin adresa nr. PLx.562 din 9 octombrie 2023, spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.66/2023 pentru modificarea şi completarea Ordonanţei de urgenţă a Guvernului nr.64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile.
Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, aceasta este Cameră decizională. 

Senatul, în calitate de primă Cameră sesizată, a adoptat proiectul de lege în ședința din 3 octombrie 2023, ca urmare a depășirii termenului de adoptare, potrivit art.115 alin.(5) din Constituția României, republicată.

    La dezbaterile acestui proiect de lege s-a avut în vedere avizul favorabil al Consiliului Legislativ. 
Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr.66/2023 pentru modificarea şi completarea Ordonanţei de urgenţă a Guvernului nr.64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile.
 Dispozițiile acestei ordonanțe se aplică pentru contractele de achiziţie publică/contractele sectoriale/acordurile-cadru de lucrări, pentru care valoarea ajustării preturilor rezultată din aplicarea formulelor prevăzute în OUG nr. 64/2022, nu a atins pragul maxim de 50% din preţul iniţial al contractului. Aceste modificări sunt necesare întrucât formula inițială asigură o ajustare a prețurilor de aproximativ  18%-25%, insuficientă față de realitatea pieței, care a înregistrat creșteri ale prețurilor de peste 50%. 

În conformitate cu prevederile art. 62 și 64 din Regulamentul Camerei Deputaților, membrii celor patru comisii au examinat proiectul de lege în ședințe separate.  
Membrii Comisiei pentru administrație publică și amenajarea teritoriului au examinat proiectul de lege sus menționat în ședința din 7 noiembrie 2023. 
La ședința Comisiei pentru administrație publică și amenajarea teritoriului deputații au fost prezenți conform listei de prezență.
Membrii Comisiei pentru industrii şi servicii au examinat proiectul de lege în şedinţa din 7 noiembrie 2023. La lucrările comisiei au fost prezenți deputați conform listei de prezență.

Membrii Comisiei pentru politică economică, reformă și privatizare au examinat inițiativa legislativă menţionată mai sus, precum și documentele care o însoțesc în cadrul şedinţei din data de 13 noiembrie 2023. Din numărul total de 20 membri ai comisiei, au participat la dezbateri 17 deputaţi.

Membrii Comisiei pentru buget, finanțe și bănci au examinat proiectul de lege în ședința din data de 28 noiembrie 2023. La lucrările celor trei comisii, deputații şi-au înregistrat prezenţa conform listelor de prezenţă.

La dezbaterile asupra acestui proiect de lege au participat, în calitate de invitați, domnul Adrian Foghiș, Secretar de stat și doamna Elena Popa, Șef serviciu în cadrul Ministerului Transporturilor și Infrastructurii.
În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să transmită plenului Camerei Deputaților, prezentul raport comun prin care se propune adoptarea proiectului de Lege privind aprobarea Ordonanţei de urgenţă a Guvernului nr.66/2023 pentru modificarea şi completarea Ordonanţei de urgenţă a Guvernului nr.64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

	PREŞEDINTE,
	PREŞEDINTE,

	PREŞEDINTE,

	Bogdan-Iulian HUŢUCĂ 

	Costel Neculai
DUNAVA
	Sándor 

BENDE
	Marius-Constantin BUDĂI


	SECRETAR,

Iulius – Marian FIRCZAK

	SECRETAR,

Attila

	SECRETAR,

	SECRETAR,

Radu – Marcel TUHUȚ

	Șef serviciu,    

Giorgiana Ene      

Consilier,    
Simina Alexandra Mocanu                                                                              
	Șef serviciu,    

Lidia – Graziella Segărceanu

Expert,

Cristian Istrate      

	Șef serviciu,

Consilier parlamentar,

